da en da nl ca da da de es da da da da da da da da da da da da da da da da da en da en da da es en da da da da de da da da da da da da da da da da da da nl da en da da es nl da
Blå Kors fastholder og sænker prisen på mad på væresteder og varmestuer | Blå Kors Danmark
21.9.2022 06:00:00 CEST | Blå Kors Danmark
Selvom Blå Kors Danmarks udgifter i øjeblikket stiger, har organisationen besluttet at fastlåse priserne på den mad, der sælges på væresteder og varmestuer, og i enkelte tilfælde sænke priserne. Det sker af hensyn til hårdt pressede brugere.
I Blå Kors har man af hensyn til brugerne besluttet at fastholde prisen på mad på trods af stigende udgifter. Foto: Blå Kors.
Lige nu buldrer priserne derudaf på de fleste dagligvarer, ligesom energipriserne også er på himmelflugt.
På Blå Kors Danmarks væresteder og varmestuer kan hjemløse, ensomme og mennesker, der af andre grunde lever på kanten af samfundet, få hjælp, varme, omsorg og ikke mindst købe et billigt måltid mad og i nogle tilfælde også få et gratis måltid mad.
Lige nu er de stigende priser med til at forværre en i forvejen presset situation for mange mennesker. Derfor har man i Blå Kors besluttet, at priserne på den mad, man kan købe på væresteder og varmestuer, ikke bliver hævet. Enkelte steder er prisen ligefrem blevet sænket.
"Det er vigtigt for os, at de mennesker, vi hjælper, fortsat har råd til at betale for maden på vores væresteder og varmestuer - særligt nu, hvor prisen på stort set alle andre varer stiger," siger generalsekretær i Blå Kors Danmark Christian Bjerre.
Og det er en rigtig god idé, mener Poul Jensen, der er leder af Blå Kors' værested i Aarhus. Ifølge ham bliver den kommende tid hård for mange af de mennesker, der normalt benytter værestedet.
"Vi arbejder med mennesker, der i forvejen lever på det yderste, og som ikke har råd til meget, så det er helt indlysende, at de mange prisstigninger kommer til at ramme dem ekstra hårdt. Vinteren kommer til at blive hård for mange," siger Poul Jensen.
Og selvom man på værestederne, lige som alle andre, oplever stigende udgifter, mener Poul Jensen, det er en god idé at fastfryse priserne.
"Blå Kors er sat i verden for at hjælpe dem, der ikke har det så nemt, så selvfølgelig skal priserne ikke stige lige nu," siger Poul Jensen og sender samtidig en venlig opfordring videre, der ikke kun gælder i Blå Kors, men alle:
"Vi bliver ikke fattigere af at give. Måske kan krisen også lære os lidt om det og om at se vores naboer og begynde at invitere dem over, hvis de fx har brug for et måltid mad eller lidt varme."
Nogle væresteder har modtaget donationer, der har gjort det muligt, at sænke priserne eller tilbyde gratis måltider. Enkelte væresteder har altid haft gratis madtilbud. Disse tilbud fastholdes også.
Thomas Røddik KorneliussenChef for kommunikation og CSR i Blå Kors Danmark
Tlf:26 20 20 46trk@blaakors.dk
I Blå Kors har man af hensyn til brugerne besluttet at fastholde prisen på mad på trods af stigende udgifter. Foto: Blå Kors.
I Blå Kors har man af hensyn til brugerne besluttet at fastholde prisen på mad på trods af stigende udgifter. Foto: Blå Kors.
Information om Blå Kors Danmark
Blå Kors er en kristen social hjælpeorganisation, som hjælper socialt udsatte mennesker i Danmark.
Følg pressemeddelelser fra Blå Kors Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Blå Kors Danmark
Familienetværket Filippavej vinder frivillighedspris3.10.2022 11:20:29 CEST | Pressemeddelelse
Arbejdet med at hjælpe udsatte borgere og familier hyldes af Frederiksberg Kommune. Her har man valgt at tildele en af årets frivillighedspriser til Familienetværket Filippavej, der drives af Københavns Frikirke i partnerskab med Blå Kors Danmark.
Ulrik fik hjælp til sit alkoholmisbrug med støtte fra familien30.9.2022 09:56:01 CEST | Pressemeddelelse
Omkring 140.000 danskere er afhængige af alkohol og kan ikke stoppe uden behandling. En af dem var 54-årige Ulrik Jensen, som efter mange års alkoholmisbrug søgte hjælp hos Blå Kors Behandlingscenter i Taastrup. For ham har tre måneders terapiforløb med fokus på inddragelse af pårørende ændret hans liv.
Gode frivillige er altafgørende for Blå Kors’ værested Madam Blå i Hobro29.9.2022 09:34:54 CEST | Pressemeddelelse
På Madam Blå i Hobro er de frivillige medarbejdere altafgørende for, hvor stor en forskel værestedet kan gøre for stedets brugere. Men lige i øjeblikket er det svært at finde frivillige nok, derfor inviterer værestedet nu alle interesserede til informationsmøde.
Nu slår Barnets Blå Hus i Vejle dørene op27.9.2022 07:00:00 CEST | Pressemeddelelse
Børn og unge med alkohol- eller stofmisbrug tæt inde på livet kan snart få hjælp i Barnets Blå Hus i Vejle, som er et nyt og gratis behandlingstilbud målrettet familier i Trekantområdet. Alle inviteres til åbningsfest tirsdag den 11. oktober.
Glædeligt med færre hjemløse - men stadig stort behov for hjælp2.9.2022 10:00:52 CEST | Pressemeddelelse
Der er blevet færre hjemløse i Danmark, viser den nyeste hjemløsetælling. Det er en positiv udvikling, men efterspørgslen efter hjælp er stadig stor, lyder det fra den sociale hjælpeorganisation Blå Kors Danmark, som hver uge må afvise hjemløse borgere på grund af pladsmangel.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022